**N-am venit Doamne la Tine!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

N-am venit Doamne la Tine!

N-am venit Doamne la Tine

Pentrucă sunt drept şi bun,

Ci fiindcă-n dureri mi-adun

Lacrimi strânse din suspine,

Şi nu-i nimeni ... să le-aline -

Numai Ţie, Doamne-Ţi spun!

N-am venit Doamne la Tine

Că sunt mândru, sau fălos,

Ci fiindcă... sunt păcătos

Şi n-are-azi cin’ mă susţine

'N mersul vieţii... din ruine -

Să mă salte-n sus, de jos.

N-am venit Doamne la Tine

Că-s puternic, şi-s grozav,

Ci fiindcă sunt grav bolnav

Şi-orice doctor... intervine

Ca-n dureri şi-n boli, s-aline,

Să vindece-un corp... firav.

Tu-mi eşti Medicul cel mare!

La Tine, Doamne-am venit,

De păcat... sunt greu rănit!

Dar prin jertfa-Ţi salvatoare

Tu-mi dai scumpa vindecare

Pentru suflet, corp şi spirit!

Flavius Laurian Duverna

15 octombrie 2013